Publication: Magyar Közlöny
Issue: MK-2004-14 (Year: 2004, Number: 14)
Era: 2004-2010
Section: készítési és könyvvezetési kötelezettségének sajátosságairól szóló 251/2000. (XII. 24.) Korm. rendelet szerinti elõírásoknak megfelelõen történik.
Paragraph Index: 208

készítési és könyvvezetési kötelezettségének sajátosságairól szóló 251/2000. (XII. 24.) Korm. rendelet szerinti elõírásoknak megfelelõen történik. A Tpt. 173. § (1) bekezdése alapján kereskedési könyv vezetésére kötelezett befektetési szolgáltatók, illetve a Hpt. 76. § (3) bekezdése alapján kereskedési könyv vezetésére kötelezett hitelintézetek kereskedési könyvi kockázatvállalásaira — ideértve a hitelintézetek között, a hitelintézetek és befektetési szolgáltatók között, illetve a hitelintézetek és a Magyar Nemzeti Bank között befektetési eszközökkel végzett tevékenységbõl (likviditás- és kockázatkezelési tevékenység); továbbá a hitelintézet által saját kibocsátású kötvényével végzett adásvételi és csere ügyletekbõl származó bevételt is —, és azok tõkekövetelményeire vonatkozó adatszolgáltatási kötelezettség e rendelet hatálya alá tartozik. Az értékpapírok állományára vonatkozó jelentésekben az érvénytelen/lejárt értékpapírokat nem kell szerepeltetni. A két devizanemes, illetõleg más páros ügyleteiket (FRA-ügyletek, swap-ügyletek) a heti jelentés kivételével az összes állományi és forgalmi adatokat tartalmazó sorokon ügyletenként — egyszeresen — kell jelenteni. A forgalmi típusú jelentéseknél (heti jelentés, havi forgalmi jelentés) a forintra átszámítás az ügylet napján érvényes árfolyammal történik az intézmény számviteli politikájában lefektetetteknek megfelelõen.

Source: https://magyarkozlony.hu/hivatalos-lapok/36e03abe4d7d4734e79e49fa71f9a3f9725c0735/dokumentumok/6b57de4f86167a36195933cc1ce8677f1994b486/letoltes